wickkiey/tamil-wikipedia-chunked huggingface dataset:
# ஜேம்ஸ் வில்லியம் மார்சல்

## ஆரம்பகால வாழ்க்கை, திருமணம் மற்றும் தொழில்

ஜேம்ஸ் வில்லியம் மார்சல் 1822 ஆகத்து 14 அன்று வர்ஜீனியாவில் பிறந்தார். இவரது தாயார் சூசன் ஓரியா மார்சல் மற்றும் இவரது தந்தை ஜேம்ஸ் பெடே. இவரது தாத்தா ரஷ் மார்சல் ஆவார். 1837 வரை கிளார்க் மற்றும் பாக்கியர் மாவட்டங்களில் பள்ளிகளில் பயின்றார். அதே ஆண்டு மார்சல் கென்டக்கியின் மவுண்ட் ஸ்டெர்லிங் நகருக்கு மாறினார். அங்கு இவர் வணிகத்தில் ஈடுபட்டார். 1848இல் இவர் பென்சில்வேனியாவின் கார்லிஸ்லில் அமைந்துள்ள திக்கின்சன் கல்லூரியில் பட்டம் பெற்றார். பென்சில்வேனியாவில் பட்டம் பெற்ற பிறகு மார்சல் 1848 முதல் 1850 வரை திக்கின்சன் கல்லூரியில் பண்டைய மொழிகளின் இணை பேராசிரியராகப் பணியாற்றினார். பின்னர் இவர் 1850 முதல் 1862 வரை பண்டைய மொழிகளின் முழு பேராசியராகப் பணியாற்றினார். இவர் 1850இல் கார்லிசலின் ஜேன் ஸ்டீபன்சனை மணந்தார்.
# ஜேம்ஸ் வில்லியம் மார்சல்

## அமெரிக்காவின் தூதர்

அமெரிக்க உள்நாட்டுப் போர் வெடித்தபோது, அப்பொழுது பணியாற்றிய குடியரசுத் தலைவர் ஆபிரகாம் லிங்கனால் இங்கிலாந்தின் லீட்சுக்கு அமெரிக்க தூதராக நியமிக்கப்பட்டார்.
# ஜேம்ஸ் வில்லியம் மார்சல்

## முதல் உதவி அஞ்சல் துறைத் தலைமை இயக்குநர் (1869-1874)

1869 ஆம் ஆண்டில் அதிபர் யுலிசீஸ் கிராண்ட் இவரை முதல் உதவி அஞ்சல் துறைத் தலைமை அதிகாரியாக நியமித்தார். இவர் இதில் 1874 வரை பணியாற்றினார்.
# ஜேம்ஸ் வில்லியம் மார்சல்

## அமெரிக்காவின் அஞ்சல் துறைத் தலைமை இயக்குநர் (1874)

அமெரிக்கக் குடியரசுத் தலைவர் கிராண்ட் சூலை 1874 இல் இவரை அமெரிக்காவின் அஞ்சல் துறைத் தலைமை அதிகாரியாக்கினார். 1869இல் இப்பதவியில் நியமிக்கப்பட்ட ஜான் கிரெஸ்வெல் ராஜினாமா செய்ததால், மார்சல் நியமிக்கப்பட்டார். இவர் அப்பதவியில் செப்டம்பர் 1874 வரை, அதே ஆண்டில் மார்சல் சூவல் அப்பதவிக்கு நியமிக்கப்படும்வரை வரை பணியாற்றினார்.
# ஜேம்ஸ் வில்லியம் மார்சல்

## முதல் உதவி தலைமை இயக்குநர் (1874-1877)

அதே ஆண்டில் சூவல் அஞ்சல் துறைத் தலைவராக நியமிக்கப்பட்ட பின்னர் மார்சல் 1874 இல் முதல் உதவி தலைமை இயக்குநராக நியமிக்கப்பட்டார். கிராண்ட் நிர்வாகத்தின் முடிவில் ஜேம்ஸ் மார்சல் 1877 வரை இச்சேவையைத் தொடர்ந்தார்.
# ஜேம்ஸ் வில்லியம் மார்சல்

## பிற்காலத் தொழில்

அப்போதைய அதிபர் ருதர்போர்ட் பி. ஹேஸின் கீழ் பணியாற்றிய அஞ்சல்துறையின் தலைமை அதிகாரி கீ என்பவரால் இவர் இரயில்வே அஞ்சல் சேவையின் பொது கண்காணிப்பாளராக நியமிக்கப்பட்டார். 1880 இல் கீயின் பதவிக்காலம்வரை இவர் அப்பதவியில் இருந்தார். பின்னர் இவர் அரசியல் மற்றும் பொது வாழ்க்கையிலிருந்து ஓய்வு பெற்றார்.
# ஜேம்ஸ் வில்லியம் மார்சல்

## மரணம்

பெப்ரவரி 5, 1910 இல், மார்சல் வாசிங்டனில் உடல் பலவீனத்தால் இறந்தார்.
# ஜேம்ஸ் வில்லியம் மார்சல்

## ஆதாரங்கள்

-
-
# இப்ராகிம் ரையீசி

**இப்ராகிம் ரையீசி** (*Ebrahim Raisi*) எனப் பொதுவாக அழைக்கப்படும் **இப்ராகிம் இரைசல்சதாத்தி** (*Ebrahim Raisolsadati*; 14 திசம்பர் 1960 – 19 மே 2024), ஈரானிய அரசியல்வாதி ஆவார். இவர் ஈரானின் 8-ஆவது அரசுத்தலைவராக 2021 முதல் 2024 இல் இறக்கும்வரை பதவியில் இருந்தார். ஒரு கொள்கையாளராகவும், ஒரு முஸ்லிம் சட்ட அறிஞராகவும் விளங்கிய இவர் 2021 தேர்தலுக்குப் பிறகு அரசுத்தலைவரானார்.  
ஈரானின் நீதித்துறை அமைப்பில் பல பதவிகளில் இரைசி பணியாற்றினார். 1980-1990களில் தெகுரானின் துணை அரசு வழக்கறிஞராகவும் அரசு வழக்கறிஞராகவும் இருந்தார். பெரும்பாலும் "தெகுரானின் கசாப்புக் கடை" என்று அழைக்கப்படும் இவர், 1988-இல் ஈரானில் ஆயிரக்கணக்கான அரசியல் கைதிகளின் மரணதண்டனைக்கு காரணமான வழக்கு விசாரணைக் குழுவில் இருந்த நான்கு பேரில் ஒருவராக இருந்தார், எனவே "மரணக் குழு" என்று முத்திரை குத்தப்பட்டார். பன்னாட்டு மனித உரிமை அமைப்புகள், ஐக்கிய நாடுகளின் சிறப்பு அறிக்கையாளர்களால் மானுடத்திற்கு எதிரான குற்றங்களில் குற்றம் சாட்டப்பட்டார்.  
இரைசி பின்னர் துணைத் தலைமை நீதிபதி (2004-2014), தலைமைச் சட்ட அதிகாரி (2014-2016), தலைமை நீதியரசர் (2019-2021) ஆகிய பதவிகளில் பணியாற்றினார். 2006 தேர்தலில் முதல் முறையாகத் தேர்ந்தெடுக்கப்பட்ட தென் கொராசன் மாகாணத்தைச் சேர்ந்த நிபுணர்களின் சட்டமன்ற உறுப்பினராக இருந்தார். இவர் மசாத் வெள்ளிக்கிழமைத் தொழுகைத் தலைவரும் இமாம் ரெசா ஆலயத்தின் பெரும் இமாமுமான அகமது அலமோழோடாவின் மருமகன் ஆவார்.  
2017 இல் இரைசி பழமைவாத இசுலாமியப் புரட்சிப் படைகளின் செல்வாக்கு அணியின் வேட்பாளராக அரசுத்தலைவர் தேர்தலில் போட்டியிட்டார், மிதவாதியான அன்றைய அரசுத்தலைவர் அசன் ரூகானியிடம் 57% இற்கு 38.3% வாக்குகளால் தோல்வியடைந்தார். இரைசி 2021 இல் 62.9% வாக்குகளைப் பெற்று அசன் ரூகானியை வென்று அரசுத்தலைவரானார். பல பார்வையாளர்களின் கூற்றுப்படி, 2021 ஈரானிய ஜனாதிபதித் தேர்தல் அலி காமெனியின் ஆதரவாளராகக் கருதப்பட்ட இரைசிக்கு ஆதரவாக தேர்த மோசடி இடம்பெற்றதாக பார்வையாளர்கள் குழு தெரிவித்தது. இரைசி பெரும்பாலும் அலி காமெனிக்கு அடுத்ததாக அதியுயர் தலைவராக வருவார் என எதிர்பார்க்கப்பட்டது. இருப்பினும், 2024 வர்சகான் உலங்குவானூர்தி விபத்தில் இறந்ததன் விளைவாக, இது ஒருபோதும் கைகூடவில்லை. ஈரானிய அரசியலில் கடும்போக்காளராகக் கருதப்பட்ட இரைசியின் அரசுத்தலைவர் பதவி, கூட்டு விரிவான செயல்திட்டம் (JCPOA) தொடர்பாக அமெரிக்காவுடனான பேச்சுவார்த்தைகளில் முட்டுக்கட்டையை சந்தித்தது, 2022 செப்டம்பர் 16 அன்று மகசா அமினியின் இறப்பினால் 2022 இன் பிற்பகுதியில் நாடு முழுவதும் பெரிய அளவிலான போராட்டங்கள் இடம்பெற்றன. இரைசியின் காலத்தில், ஈரான் யுரேனியம் செறிவூட்டலை தீவிரப்படுத்தியது, பன்னாட்டு ஆய்வுகளுக்கு இடையூறாக இருந்தது, உக்ரைன் மீதான உருசியாவின் படையெடுப்பில் உருசியாவை ஆதரித்தமை போன்றவை நாட்டில் எதிர்ப்பை சந்தித்தார். கூடுதலாக, காசா மோதலின் போது ஈரான் இசுரேல் மீது ஏவுகணை, ஆளில்லா வானூர்தித் தாக்குதலை நடத்தியது, இசுபுல்லா, ஹூத்தி இயக்கம் போன்ற குழுக்களுக்கு ஆயுதம் கொடுத்தது.  
2024 மே 19 அன்று, இரைசி, வெளியுறவு அமைச்சர் உசைன் அமீர்-அப்துல்லாகியன், பிற அதிகாரிகள் உள்ளிட்ட 9 பேர் வர்சகான் அருகே உலங்கவானூர்தி விபத்தில் சிக்கினர். அரசு ஊடகங்கள் இவர்களின் இறப்பை உறுதிப்படுத்தின.
# இப்ராகிம் ரையீசி

## தேர்தல் வரலாறு

2021 ஈரான் அதிபர் தேர்தலில் இப்ராகிம் ரையீசி 61.95% வாக்குகளைப் பெற்று ஈரான் அதிபராக தேர்வு செய்யப்பட்டார். இரானில் சுமார் 5.9 கோடி வாக்காளர்கள் உள்ளனர். இவர்களில் 2.8 கோடி பேர் வாக்களித்தனர். இதில் இப்ராகிம் ரையீசி சுமார் 1.8 (61.95%) கோடி வாக்குகள் பெற்றுள்ளார். மிகப் பழமையான பார்வைகளை உடைய இவர், அரசியல் கைதிகளுக்கு மரண தண்டனை விதிக்கப்பட்டதில் தொடர்புடையவர். அமெரிக்க அரசு தடை விதித்தவர்களில் ஒருவர். இரானில் அதி உயர் தலைவருக்கு அடுத்தபடியாக இராண்டாவது பெரிய அதிகாரம் மிக்க பதவி அதிபர் பதவி ஆகும்.  
| ஆண்டு | தேர்தல் | வாக்குகள் | % | தர வரிசை | குறிப்புகள் |  |
| --- | --- | --- | --- | --- | --- | --- |
| 2006 | 2006 ஈரானிய வல்லுநர்கள் மன்றம் | 200,906 | 68.6% | **முதலிடம்** | வெற்றி |  |
| 2017 | 2017 ஈரானிய அதிபர் தேர்தல் | 15,835,794 | 38.28% | இரண்டாமிடம் | தோல்வி |  |
| 2021 | 2021 ஈரானிய அதிபர் தேர்தல் | 17,926,345 | 61.952% | முதலிடம் | வெற்றி | } |
# இப்ராகிம் ரையீசி

## இப்ராகிம் ரையீசி மீதான உலக நாடுகளின தலைவர்கள் கருத்துகள்

- இரானில் இப்ராஹீம் ரையீசி அதிபராக தேர்ந்தெடுக்கப்பட்டது குறித்து சர்வதேச நாடுகள் அதீத கவலை கொள்ள வேண்டும் என இஸ்ரேல் தெரிவித்துள்ளது. இஸ்ரேலின் வெளியுறவுத்துறை செய்தி தொடர்பாளர் லியோர் ஹையட், 1988-ஆம் ஆண்டில் அரசியல் கைதிகளை கூண்டோடு மரண தண்டனை விதிக்கப்பட்ட சம்பவத்தை சுட்டிக் காட்டி, *டெஹ்ரானின் கசாப்புக்காரர்* இப்ராகிம் ரையீசி என தெரிவித்துள்ளார். இப்ராகிம் ரையீசியால் சுமார் 30 ஆயிரம் பேர் கொல்லப்பட்டதாக ஹையட் தெரிவித்துள்ளார் இதே எண்ணிக்கையைதான் இரானின் மனித உரிமைகள் அமைப்பு தெரிவிக்கிறது. இப்ராகிம் ரையீசி த்லைமையிலான நான்கு நீதிபதி கொண்ட *மரணக் குழு* 5 ஆயிரம் பெண்கள் மற்றும் ஆண்களுக்கு மரண தண்டனை விதித்ததாக பன்னாட்டு மன்னிப்பு அவை தெரிவிக்கிறது.
- இரான் மற்றும் ரஷ்யாவுக்கு இடையே உள்ள "பாரம்பரியமான நட்பு மற்றும் நல் உறவை" சுட்டிக்காட்டி ரஷ்ய அதிபர் விளாடிமிர் புதின் இப்ராஹிம் ரையீசிக்கு வாழ்த்து தெரிவித்துள்ளார். சிரியா, இராக், துருக்கி மற்றும் ஐக்கிய அரபு அமீரகம் ஆகிய நாட்டின் தலைவர்களும் இதே போன்றதொரு வாழ்த்து செய்தியையும் தங்களின் ஆதரவையும் தெரிவித்துள்ளனர். காசாவை நிர்வகிக்கும் ஹமாஸ் ஆயுதக்குழுவின் செய்திதொடர்பாளர், இரான் வளமும் வளர்ச்சியும் பெற வேண்டும் என்று வாழ்த்தியுள்ளார்.
# இப்ராகிம் ரையீசி

## ஈரானின் குடியரசுத் தலைவர்கள்

- ஈரானின் குடியரசுத் தலைவர்கள் பட்டியல்
# சம்யுக்தா எக்டே

**சம்யுக்தா ஹெக்டே** (பிறப்பு 17 சூலை 1998) என்பவர் ஒரு இந்திய திரைப்பட நடிகையாவ்ர். இவர் குறிப்பாக தென்னிந்தியத் திரைப்படத்துறையில் நடிக்கிறார். இவர் ரிஷாப் செட்டி இயக்கிய கிரிக் பார்ட்டி படத்தின் மூலம் அறிமுகமானார். அப்படத்தில் ரக்ஷித் செட்டிக்கு ஜோடியாக ஆர்யா என்ற பாத்திரத்தில் நடித்தார், இதற்காக கன்னடத்தின் சிறந்த துணை நடிகைக்கான பிலிம்பேர் விருதைப் பெற்றார்.  
எம்டிவி ரோடீஸ், பிக் பாஸ் கன்னடம் (2017) எம்டிவி ஸ்பிளிட்ஸ்வில்லா ஆகிய உண்மைநிலை நிகழ்ச்சிகளிலும் கலந்துகொண்டார்.
# சம்யுக்தா எக்டே

## ஆரம்ப மற்றும் தனிப்பட்ட வாழ்க்கை

சம்யுக்தா பெங்களூரில் ஒரு இந்து அவ்யக பிராமண தந்தைக்கும், கத்தோலிக்க தாய்க்கும் பிறந்தார். இவரது சொந்த கிராமமானது வடகன்னட மாவட்டத்தில் உள்ள கெலகினமனே ஆகும். புனித பால்ஸ் ஆங்கிலப் பள்ளியில் தனது பள்ளிப் படிப்பை படித்தார். ஸ்ரீ பகவன் மகாவீர் ஜெயின் கல்லூரியில் இளங்கலை உளவியல் மற்றும் இதழியல் படித்துவந்த நிலையில் தனது பட்டப்படிப்பை நிறுத்திவிட்டு, நடனத்ததையும், நடிப்பையும் தொடர்ந்தார்.
# சம்யுக்தா எக்டே

## தொழில்

2016 ஆம் ஆண்டில், தன் 17வது வயதில், ரக்சித் செட்டியின் நகைச்சுவை-நாடகப் படமான *கிரிக் பார்ட்டி* என்ற படத்தில் நடிகையாக அறிமுகமானார். அந்த படம் விமர்சன ரீதியான பாராட்டைப் பெற்றது, வணிக ரீதியான பெரிய வெற்றியையும் பெற்றது.  
2016 ஆம் ஆண்டில், *எம்டிவி ரோடீஸ் என்ற* என்ற உண்மைநிலை தொலைக்காட்சி நிகழ்ச்சியில் எக்டே ஒரு போட்டியாளராக கலந்துகொண்டார். இந்த நிகழ்ச்சியில் கலந்துகொள்வது தனது குழந்தை பருவ கனவு என்று இவர் கூறினார்.  
2018 அக்டோபரில், எக்டே *எம்டிவி ஸ்பிளிட்ஸ்வில்லாவில்* அதன் *பதினொன்றாவது பருவத்தில்* ஒரு வைல்ட் கார்டு நுழைவு மூலம் நுழைந்து இரண்டாவது இடம் பெற்றார்.
# சம்யுக்தா எக்டே

## திரைப்படவியல்

| 2016 | *கிரிக் பார்ட்டி* | டி. ஆர்யா | கன்னடம் | அறிமுக படம் |
| --- | --- | --- | --- | --- |
| 2017 | *காலேஜ் குமார்* | கீர்த்தி |  |  |
| 2018 | *கிர்ராக் பார்ட்டி* | சத்யா | தெலுங்கு | தெலுங்கில் அறிமுகம் |
| 2019 | *வாட்ச்மேன்* | அனிதா | தமிழ் | தமிழில் அறிமுகம் |
| *ஓம் நிஷ்யப்தா ஓம் யுதா* | காது கேளாத பெண் | கன்னடம் |  |  |
| *கோமாளி* | நிகிதா கிருஷ்ணமூர்த்தி | தமிழ் |  |  |
| *பப்பி* | ரம்யா |  |  |  |
| 2021 | *தியல்* | படப்பிடிப்பில் |  |  |
| *துர்த்து நிர்கமனா* | கன்னடம் | தயாரிப்பிற்குப்பிந்தைய பணியில் |  |  |
# சம்யுக்தா எக்டே

## தொலைக்காட்சி

| 2017 | *எம்டிவி ரோடீஸ் 15* | பங்கேற்பாளர் | எம்டிவி இந்தியா |  |
| --- | --- | --- | --- | --- |
| 2018 | *எம்டிவி ஸ்ப்ளிட்ஸ்வில்லா 11* | எம்டிவி இந்தியா | வைல்ட் கார்டு நுழைவு இறுதிவரை | } |
# சம்யுக்தா எக்டே

## விருதுகள் மற்றும் பரிந்துரைகள்

| } |
| --- |
# உயிர்வேதியியல் கண்டறிதல்

**உயிர்வேதியியல் கண்டறிதல்** (*Biochemical detection*) என்பது சுவடளவு பகுப்பாய்வு தொடர்புடைய இடங்களில் உயிர்வேதியியல் பொருட்களையும் அவற்றின் அடர்த்தியையும் கண்டறிவதற்கான அறிவியல் மற்றும் தொழில்நுட்பமாகும். பொதுவாக ஒரு குவார்ட்சு படிக நுண் தராசைப் பயன்படுத்துவதன் மூலம் இக்கண்டுபிடிப்பு மேற்கொள்ளப்படுகிறது.  
ஒரு குவார்ட்சு படிக ஒத்திசைவியின் அதிர்வெண் மாற்றத்தை அளவிடுவதன் மூலம் ஓரலகு பரப்பளவிற்கான நிறை இங்கு அளவிடப்படுகிறது. மற்றொரு முறை நானோ துகள்களை அடிப்படையாகக் கொண்டு கண்டறியப்படுகிறது.  
நுண்ணுயிர் உயிர் வேதியியல் சோதனைகள் நுண்ணுயிரிகளை அடையாளம் காணவும், குறைந்த செலவில் கண்டறிதலை நிகழ்த்தவும், அறியப்படாத மாதிரியை அடையாளம் காண்பதற்கான துல்லியத்தை உறுதிப்படுத்தவும் அல்லது அதிகரிக்கவும் தேவையான நேரத்தை குறைக்கின்றன. தற்கால நுண்ணுயிர் அடையாளம் காணும் செயல்முறையில் இம்முறைகள் வேகமாக வளர்ந்து வருகின்றன.
# ஜி. மாரிமுத்து

**கு. மாரிமுத்து** (*G. Marimuthu*, 12 சூலை 1967 – 8 செப்டம்பர் 2023) என்பவர் ஒரு இந்தியத் திரைப்பட இயக்குநரும் நடிகருமாவார். இவர் குறிப்பாக தமிழ்த் திரையுலகில் பணியாற்றினார். *கண்ணும் கண்ணும்* (2008) படத்தில் இயக்குநராக அறிமுகமான பிறகு *, புலிவால்* (2014) படத்தை இயக்கியதோடு, நடிகராக துணை வேடங்களில் நடித்தார்.
# ஜி. மாரிமுத்து

## தொழில்

மாரிமுத்து தமிழ்நாட்டிலுள்ள, தேனி மாவட்டம், வருசநாடு ஊராட்சி<nowiki/>அருகிலுள்ள பசுமலைத்தேரி கிராமத்தைச் சேர்ந்தவர். திரைப்பட இயக்குநராக விரும்பிய மாரிமுத்து 1990 ஆம் ஆண்டு, தனது வீட்டை விட்டு சென்னைக்கு வந்தார். துவக்கத்தில் உணவகங்களில் பணியாளராக வேலை செய்தார். பின்னர் ராஜ்கிரணிடம் உதவி இயக்குநராக இணைந்து அவரது படங்களான *அரண்மனைக்கிளி* (1993), *எல்லாமே என் ராசாதான்* (1995) படங்களில் பணிபுரிந்தார். பாடலாசிரியர் வைரமுத்துவுடன் இலக்கியம் வழியாக அறிமுகமானார். மாரிமுத்து பின்னர் மணிரத்னம், வசந்த், சீமான், எஸ். ஜே. சூர்யா உள்ளிட்ட திரைப்படப் படைப்பாளிகளிடம் உதவி இயக்குநராக பணிபுரிந்தார். சிலம்பராசனின் அணியில் *மன்மதன்* (2004) படத்தில் இணை இயக்குநராகப் பணியாற்றினார். ஜி.மாரிமுத்து *கண்ணும் கண்ணும்* (2008) படத்தில் இயக்குநராக அறிமுகமானார். பிரசன்னா, உதயதாரா ஆகியோர் நடித்த காதல் படம் இதுவாகும். இந்த படம் வணிக ரீதியாக சிறப்பான வெற்றியை ஈட்டவில்லை, ஆனால் விமர்சன ரீதியான பாராட்டைப் பெற்றது. பிஹைண்ட்வுட்ஸ்.காம் எழுதிய விமர்சனத்தில் "ஜி. மாரிமுத்து, கதை, திரைக்கதை, உரையாடல், இயக்கம் ஆகியவற்றுடன் அறிமுகமான படமான இதில் அண்மைய காலத்தில் மிகவும் தூய்மையான, மிகவும் நேர்மையான, அன்பான காதல் கதைகளில் ஒன்றை வழங்கியுள்ளார்". அதேபோல், சிஃபி.காம் எழுதிய விமர்சனத்தில், "தமிழ்த் திரைத்துறையில் துணிச்சலான புதிய இயக்குநர்களில் ஒருவராக மாரிமுத்து வந்துள்ளார். இவர் வணிக வடிவத்திற்குள் தனது வித்தியாசமான காதல் கதையை வழங்க முயற்சிக்கின்றார்". மாரிமுத்து பின்னர் மலையாளத் திரைப்படமான *சப்பா குரிஷு* (2011) படத்தின் கதையைக் கொண்டு *புலிவால்* (2014) படத்தை உருவாக்கினார்.  
2010 களில், இவர் நடிப்புத் தொழிலில் கவனம் செலுத்தி, தமிழ் படங்களில் துணை வேடங்களில் நடித்தார். மிஷ்கின் இவரை *யுத்தம் செய்* (2011) படத்தில் நடிகராக அறிமுகம் செய்தார். அதில் அவர் ஊழல் நிறைந்த காவல் அதிகாரியாக நடித்தார். படத்தின் வெற்றிக்குப் பிறகு *ஆரோகனம்* (2012), *நிமிர்ந்து நில்* (2014), *கொம்பன்* (2015) உள்ளிட்ட படங்களில் நடித்தார். பெரும்பாலும் காவல் அதிகாரியாக நடித்தார். விஷாலின் *மருது* (2016) படத்தில் இவரது நடிப்பானது இவரை *கத்தி சண்டை* (2016) படத்தில் ஒப்பந்தம் செய்ய தூண்டுதலானது., அதன் பின்னர் பல படங்களில் நடித்துள்ளார் முக்கியமாக, சிவகார்த்திகேயனின் டாக்டர், கமலின் விக்ரம், ரஜினியின் ஜெயிலர் படங்களில் நடித்துள்ளார். ஆனால் அவருக்கு சன் தொலைக்காட்சியில் ஒளிபரப்பான மெகாதொடரான எதிர்நீச்சல் தொடரில் அவர் ஏற்று நடித்த ஆதிகுணசேகரன் கதாப்பாத்திரம் பெரும் வரவேற்பைப் பெற்றது
# ஜி. மாரிமுத்து

## திரைப்படவியல்

### இயக்கிய திரைப்படங்கள்

| 2008 | *கண்ணும் கண்ணும்* |  |
| --- | --- | --- |
| 2014 | *புலிவால்* | } |
# ஜி. மாரிமுத்து

## திரைப்படவியல்

### நடித்த திரைப்படங்கள்

- *வாலி* (1999)
- *உதயா* (2004)
- *யுத்தம் செய்* (2011)
- *ஆரோகணம்* (2012)
- *நிமிர்ந்து நில் (2014 திரைப்படம்)* (2014)
- *ஜீவா* (2014)
- *கொம்பன்* (2015)
- *திரிஷா இல்லனா நயன்தாரா* (2015)
- *கிருமி (தமிழ்த் திரைப்படம்)* (2015)
- *உப்பு கருவாடு (திரைப்படம்)* (2015)
- *புகழ் (திரைப்படம்)* (2016)
- *மாப்ள சிங்கம்* (2016)
- *மருது (திரைப்படம்)* (2016)
- *திருநாள் (திரைப்படம்)* (2016)
- *குற்றமே தண்டனை* (2016)
- *பகிரி* (2016)
- *கொடி* (2016)
- *வீர சிவாஜி (திரைப்படம்)* (2016)
- *பைரவா (திரைப்படம்)* (2017)
- *எனக்கு வாய்த்த அடிமைகள்* (2017)
- *எமன்* (2017)
- *யாக்கை (திரைப்படம்)* (2017)
- *நகர்வலம்* (2017)
- *ரூபாய்* (2017)
- *கூட்டத்தில் ஒருத்தன்* (2017)
- *மகளிர் மட்டும்* (2017)
- *இப்படை வெல்லும்* (2017)
- *மதுர வீரன்* (2018)
- *கடைக்குட்டி சிங்கம்* (2018)
- *காட்டு பையன் சார் இந்த காளி* (2018)
- *பரியேறும் பெருமாள்* (2018)
- *துப்பாக்கி முனை* (2018)
- *சண்டக்கோழி 2* (2018)
- *சிலுக்குவார்ப்பட்டி சிங்கம்* (2018)
- *சத்ரு* (2019)
- *மெஹந்தி சர்க்கஸ்* (2019)
- *மிஸ்டர். லோக்கல்* (2019)
- *பப்பி* (2019)
- *இரண்டாம் உலகப்போரின் கடைசி குண்டு* (2019)
- *ஷைலாக்* (2020; மலையாளம்)
- *நான் சிரித்தால்* (2020)
- *காட் ஃபாதர்* (2020)
- *அல்டி* (2020)
- *தட்றோம் தூக்றோம்* (2020)
- *பூமி* (2021)
- *புலிக்குத்தி பாண்டி* (2021)
- *குருதிக்களம்* (2021)
- *களத்தில் சந்திப்போம்* (2021)
- *சங்கத்தலைவன்* (2021)
- *சுல்தான்* (2021)
- *சர்பத்* (2021)
- *லாபம்* (2021)
- *Rudra Thandavam* (2021)
- *டாக்டர்* (2021)
- *ஐபிசி 376* (2021)
- *எனிமி* (2021)
- *எம்ஜிஆர் மகன்* (2021)
- *சிவரஞ்சனியும் இன்னும் சில பெண்களும்* (2021)
- *அட்ராங்கி ரே* (2021; Hindi)
- *பிளான் பண்ணி பண்ணனும்* (2021)
- *தேள்* (2022)
- *அன்பறிவு* (2022)
- *கார்பன்* (2022)
- *மருத* (2022)
- *வீரமே வாகை சூடும்* (2022)
- *விசித்திரன்* (2022)
- *ஐங்கரன்* (2022)
- *விக்ரம்* (2022)
- *மாயோன்* (2022)
- *எண்ணித் துணிக* (2022)
- *ராதா கிருஷ்ணா* (2022)
- *அருவா சண்ட* (2022)
- *கொடை* (2023)
- *கண்ணை நம்பாதே* (2023)
- *தீராக் காதல்* (2023)
- *ஜெயிலர்* (2023)
- *இந்தியன் 2* (2023)
# ஜி. மாரிமுத்து

## மறைவு

செப்டம்பர் 8, 2023 அன்று சன் தொலைக்காட்சியின் *எதிர்நீச்சல்* தொடருக்குப் பின்னணிக் குரல் பேசிக் கொண்டிருந்தபோது ஏற்பட்ட மாரடைப்பு காரணமாக மருத்துவமனைக்கு சென்றார்  . அங்கு சிகிச்சையின் போதே ஏற்பட்ட இதய நிறுத்தம் மற்றும் நுரையீரல் வீக்கம் காரணமாக காலமானார் மாரிமுத்து.
# இயற்பிய உயிர் வேதியியல்

**இயற்பிய உயிர் வேதியியல்** (*Physical biochemistry*) உயிர் வேதியியலின் ஒரு கிளையாகும். உயிர் அணுக்களின் இயற்பிய வேதியியலைப் படிக்கப் பயன்படுத்தப்படும் கோட்பாடு, நுட்பங்கள் மற்றும் வழிமுறைகளை இத்துறை கையாளுகிறது.  
உயிர்வேதியியல் எதிர்வினைப் பகுப்பாய்வு மற்றும் உயிரியல் அமைப்புகளின் மாதிரியாக்கல் போன்ற செயல்பாடுகளில் கணித அணுகுமுறைகளையும் இத்துறை பயன்படுத்துகிறது. பெருமூலக்கூறுகளின் கட்டமைப்பைப் பற்றிய நுண்ணறிவை இயற்பிய உயிர் வேதியியல் துறை வழங்குகிறது, மேலும் வேதியியல் கட்டமைப்புகள் ஓர் உயிரியல் பொருளின் இயற்பியல் பண்புகளை எவ்வாறு பாதிக்கிறது என்பதையும் இத்துறை ஆய்வுகளில் கண்டறிய இயலும்.  
இயற்பியல் உயிர் வேதியியல் துறை உயிரியல் அமைப்புகளின் ஆய்வுக்கு இயற்பியல் மற்றும் இயற்பியல் வேதியியல் கருத்தாக்கங்களைப் பயன்படுத்துகிறது. ஓர் உயிர் இயற்பியல் வேதியியலாளர் பொதுவாக வேதி வினையின் வீதத்தை ஆய்வு செய்ய, கதிர்வீச்சுடன் மூலக்கூறுகள் கொண்டுள்ள தொடர்பை ஆய்வு செய்ய, கட்டமைப்புகள் மற்றும் பண்புகளை கணக்கிட்டு உயிரியல் அமைப்பை மதிப்பாய்வு செய்ய இயற்பியல் வேதியியலில் பயன்படுத்தப்படும் பல்வேறு நுட்பங்களைப் பயன்படுத்துகிறார்.
# பிலியந்தலை

**பிலியந்தலை** (*Piliyandala*) ( என்பது இலங்கையின் கொழும்பு நகரிலுள்ள ஒரு புறநகர்ப் பகுதியாகும். இது கொழும்புக்கு தெற்கே சுமார் 18 கிலோமீட்டர் (11 மைல்) தொலைவிலுள்ளது. இலங்கையின் மேல் மாகாணத்தின் கொழும்பு மாவட்டத்தில் அமைந்துள்ள ஒப்பீட்டளவில் அதிக மக்கள் தொகை கொண்ட புறநகர்ப் பகுதிகளில் இதுவும் ஒன்றாகும். மேலும் இது மொறட்டுவை, கெஸ்பேவா, மகாரகமை, பன்னிபிட்டி, பண்டராகமை மற்றும் கஹாதுடுவையின் புறநகர்ப் பகுதிகளால் சூழப்பட்டுள்ளது. பிலியந்தலை (மணிக்கூட்டுக் கோபுரத்துக்கு அடுத்ததாக) ஒரு செழிப்பான சந்தையைக் கொண்டுள்ளது. மேலும் கெஸ்பேவா நகர சபையும் பிலியந்தலையில் அமைந்துள்ளது.
# பிலியந்தலை

## பெயர் காரணம்

கி.பி 15 ஆம் நூற்றாண்டில் யாபாபட்டுனாவைக் (நவீன யாழ்ப்பாணம்) கைப்பற்றிய பின்னர் இளவரசர் சபுமால், கோட்டே இராச்சியத்தில் மன்னனைச் சந்திப்பதற்கு முன்பு இங்கு பகுதியில் தனது உடையை மாற்றிக்கொண்டதாகக் கூறப்படுகிறது. ஆகவே, பிலியந்தலை என்ற பெயர் 'பிலி + அண்டி + டோலா' (පිළි+ඇඳි+දොල) என்ற சொற்களிலிருந்து உருவானது. அதாவது இளவரசன் குளித்து உடைகளை மாற்றிய நீரோடை எனப்பொருள். இந்த நீரோடை இன்னும் பிலியந்தலை வழியாகச் செல்கிறது. ஆனால் இப்போது அது ஒரு சிறிய நீரோடையாகவே உள்ளது.
# பிலியந்தலை

## பிலியந்தலை மணிக் கூட்டுக் கோபுரம்

உள்ளூர்வாசிகள் மற்றும் ஆவணங்களின்படி, பிலியந்தலை மணிக்கூட்டுக் கோபுரம் தீவின் மிக உயரமான ஒன்றாகும். இது 16 அடி சுற்றளவுடன் 78 அடி உயரத்திற்கு உயர்ந்து நிற்கிறது. தனது பெற்றோர்களான கார்னெலிஸ் விஜெவிக்ரெமா சமரக்கூன் மற்றும் தாயாரின் நினைவாக டி. சைமன் சமரகூன் என்பவர் இந்த மணிக்கூட்டுக் கோபுரத்தை அமைத்தார். கோபுரத்தின் அடிக்கல் அப்போதைய உள்ளாட்சி அமைச்சர் கி. வி. வி. கன்னங்கரா அவர்களால் செப்டம்பர் 11, 1952 அன்று நாட்டப்பட்டது. ஏழு மாதங்களில் கட்டுமானப் பணிகள் நிறைவடைந்துள்ளன. மணிக்கூட்டுக் கோபுரம் ஏப்ரல் 30, 1953 அன்று இயக்கப்பட்டு, தற்போது வரை இயங்கி வருகிறது.  
60 ஆண்டுகளுக்கும் மேலாக இருக்கும் மணிக்கூட்டுக் கோபுரம் தொல்லியல் மதிப்பாகக் கருதப்படுகிறது. இதனால் பிலியந்தலை நகரத்திற்கு ஒரு வரலாற்றுப் பின்னணியை வழங்குகிறது.
# பிலியந்தலை

## கல்வி

இலங்கையில் நிறுவப்பட்ட முதல் தேசிய விளையாட்டுப் பள்ளியான பிலியந்தலை மத்திய கல்லூரி இந்த புறநகரில் அமைந்துள்ளது. [கி. வி. வி. கன்னங்கரா]] அவர்களால் நிறுவப்பட்ட முதல் மத்திய கல்லூரிகளில் இதுவும் ஒன்றாகும் மேலும் சுமார் 5,000 மாணவர்கள் இங்கு படிக்கின்றனர். ரக்பி , கேரம், துடுப்பாட்டம், கால்பந்து விளையாட்டு, பெண்கள் கால்பந்து, சதுரங்கம், வுஷு, இறகுப்பந்தாட்டம், கராத்தே, நீச்சல், தடகளம், கூடைப்பந்தாட்டம், கைப்பந்தாட்டம், வலைப் பந்தாட்டம் போன்ற விளையாட்டுகளுக்கான வசதிகளை இந்த பள்ளி வழங்குகிறது. இப்பகுதியில் மேலும் சில பிற பிரபலமான பள்ளிகளும் அமைந்துள்ளன.  
இப்பகுதியிலுள்ள பள்ளிகளைத் தவிர, நாட்டின் மிக மதிப்புமிக்க பொறியியல் பல்கலைக்கழகமான மொறட்டுவைப் பல்கலைக்கழகம் இங்கிருந்து சுமார் 3.5 கிலோமீட்டர் தொலைவில் உள்ளது.
# பிலியந்தலை

## புள்ளிவிவரங்கள்

பிலியந்தலையில் பெரும்பான்மையாக சிங்களவர் இருக்கின்றனர். இலங்கைச் சோனகர் , தமிழர்கள் போன்ற பிற இனத்தைச் சேர்ந்த சிறு சமூகங்கள் உள்ளன.
# பிலியந்தலை

## மதம்

பிலியந்தலையில் ஏராளமானதேரவாத பௌத்தத்த்தின் போதனைகளைப் பின்பற்றுகின்றன. இங்கு பல தேவாலயங்களும் உள்ளன.
# பிலியந்தலை

## பிலியந்தலா வைசாகத் தோரணம்

ஜாதகக் கதைகளின்படி இலங்கை, பௌத்த கலாச்சாரத்திற்கு தனித்துவமான தோரணக் கலாச்சாரத்தை உருவாக்கியுள்ளது. இப்பாரம்பரியத்தைத் தொடர்ந்து, இலங்கையின் வைசாகப் பருவத்தில், பிலியந்தலை தோரணம் என புகழ்பெற்ற விளக்குகளால் சூழப்பட்ட ஒரு மண்டபம் பிலியந்தலை மத்திய கல்லூரிக்கு முன்னால் அமைக்கப்பட்டுள்ளது. இங்கு, தேர்ந்தெடுக்கப்பட்ட ஜாதகக் கதையின் ஒவ்வொரு காட்சியும் வெவ்வேறு வண்ண விளக்குகளுடன் அலங்கரிக்கப்பட்டிருக்கும்.
# உனக்காகவே வாழ்கிறேன்

***உனக்காகவே வாழ்கிறேன்*** (*Unakkaagave Vaazhgiren*) 1986 ஆம் ஆண்டு வெளிவந்த இந்தியத் தமிழ்த் திரைப்படமாகும்.
கே. ரங்கராஜ் இயக்கிய இத்திரைப்படத்தில் சிவகுமார், நதியா, சுரேஷ் ஆகியோர் நடித்திருந்தனர்.
# உனக்காகவே வாழ்கிறேன்

## நடிகர்கள்

- சிவகுமார்- இரவிசங்கர்
- நதியா- சித்ரா
- சுரேஷ் - விஜய்
- மேனகா - சகுந்தலா
- ரவீந்திரன்- விஷ்ணு
- சின்னி ஜெயந்த்
- குள்ளமணி
- இரா. சங்கரன் - கிருஷ்ணமூர்த்தி- சாஸ்திரியர்
- செந்தில்- பட்டுக்கோட்டை
- டைப்பிஸ்ட் கோபு
# உனக்காகவே வாழ்கிறேன்

## பாடல்கள்

இத்திரைப்படத்திற்கு இளையராஜா இசையமைத்திருந்தார். பாடல்களை முத்துலிங்கம், கங்கை அமரன், வைரமுத்து ஆகியோர் எழுதியிருந்தனர்.  
| **வ. எண்.** | **பாடல்** | **பாடகர்(கள்)** | **வரிகள்** |
| --- | --- | --- | --- |
| 1 | "இளஞ்சோலை பூத்ததோ" | எஸ். பி. பாலசுப்பிரமணியம் | வைரமுத்து |
| 2 | "கண்ணா உனைத்தேடுகிறேன்" | எஸ். ஜானகி, எஸ். பி. பாலசுப்பிரமணியம் |  |
| 3 | "ஓ எந்தன்" | எஸ். ஜானகி | முத்துலிங்கம் |
| 4 | "கண்கள் ரண்டும்" | மலேசியா வாசுதேவன், எஸ். ஜானகி | கங்கை அமரன் |
| 5 | "வேற வேல ஓடுமா" | எஸ். பி. பாலசுப்பிரமணியம் |  |
# கார்ல் எர்மான்

**கார்ல் எர்மான்** (Carl Hermann) (ஜெர்மன்: [kaʁl hɛʁman]) (17 ஜூன் 1898 - 12 செப்டம்பர் 1961) ஒரு செருமானிய படிகவியல் பேராசிரியர். சார்லஸ்-விக்டர் மாவ்குயினுடன், ஹெர்மன்-மாவ்குயின் குறியீடு அல்லது சர்வதேச குறியீடு என அழைக்கப்படும் படிகவியல் குழுக்களுக்கான சர்வதேச தரக் குறியீட்டைக் கண்டுபிடித்தார்.  
வட செருமானியத் துறைமுக நகரமான வெசர்மண்டேவில் நீண்டகால அமைச்சக குடும்பங்களின் பெற்றோருக்குப் பிறந்த இவர், 1923 ஆம் ஆண்டில் கோட்டிங்கனில் இருந்து முனைவர் பட்டம் பெற்றார், மாக்ஸ் போர்னின் மாணவராகவும், வெர்னர் ஹைசன்பர்க்குடன் சக மாணவராகவும் இருந்தார். ஸ்டுட்கார்ட்டில் பால் பி. எவால்ட் உடன், அவர் வளர்ந்து வரும் படிகவியல் துறையை, குறிப்பாக புறவெளிக் குழுக்களின் ஆய்வை வளர்த்தார், இந்த ஆய்வானது பின்னர் படிகவியல் கட்டமைப்பு அறிக்கைகளாக மாறத் தொடங்கியது, இது அறியப்பட்ட ஒவ்வொரு படிக அமைப்பின் கட்டமைப்பையும் விவரிக்கும் குறிப்புத் தொடராக அமைந்தது.  
நாசி கட்சி ஆட்சிக்கு வந்தபோது, கல்வி நிலைகள் மீதான அதன் அரசியல் கட்டுப்பாடுகளை அவர் எதிர்த்தார். சாயத்தொழில்துறை நிறுவனமான, லுட்விக்ஷாஃபெனில் ஐ.ஜி.ஃபார்பென்வெர்க்குடன் இயற்பியலாளராக ஒரு நிலையை எடுக்கத் தவறிவிட்டார். அங்கு அவர் தனது படிக ஆராய்ச்சியைத் தொடர்ந்தார் மற்றும் உயர் பரிமாண இடைவெளிகளில் சமச்சீர்நிலையை ஆய்ந்தார். இரண்டாம் உலகப் போரின்போது, அவரும் அவரது மனைவி ஈவாவும் பல யூதர்களை பெருங்களப்பலியிலிருந்து மறைக்க மற்றும் தப்பிக்க உதவினார்கள், அதற்காக அவர் சிறையில் அடைக்கப்பட்டு மரண தண்டனை விதிக்கப்பட்டார். அவர் செல்வாக்கு மிக்க நண்பர்களைக் கொண்ட ஒரு சிறந்த விஞ்ஞானியாக இருந்ததால், அந்த தண்டனை ஒருபோதும் நிறைவேற்றப்படவில்லை.  
போருக்குப் பிறகு, அவர் டார்ம்ஸ்டாட் பல்தொழில்நுட்பம் பற்றி சுருக்கமாக விரிவுரையாற்றினார். பின்னர், 1947 ஆம் ஆண்டில், மார்பர்க் பல்கலைக்கழகத்தில் படிகவியலில் புதிதாக உருவாக்கப்பட்ட பதவியை ஏற்றுக்கொண்டார், அங்கு அவர் படிகவியல் ஆய்வு நிறுவனத்தின் இயக்குநராகி, அதே பதவியில் இறக்கும் வரை இருந்தார்.  
அவர் ஒரு தீவிரமான நண்பர் குழுவைச் சார்ந்தவர் ஆவார். இதன் மூலம், சர்வதேச புரிந்துணர்வை மேம்படுத்துவதற்கு அதிக நேரம் செலவிட்டார்.  
ஆகஸ்ட் 1994 இல், செருமானிய படிகவியல் கழகம் (டி.ஜி.கே) கார்ல் எர்மான் பதக்கத்தை நிறுவியது. படிகவியல் அறிவியலுக்கு சிறப்பான பங்களிப்புகளுக்காக பணிபுரிவோருக்கு மிக உயர்ந்த கௌரவமாக இந்த விருது கருதப்படுகிறது.
# தயமின் மோனோபாசுபேட்டு

**தயமின் மோனோபாசுபேட்டு** (*Thiamine monophosphate*) C<sub>12</sub>H<sub>18</sub>N<sub>4</sub>O<sub>4</sub>PS+ என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். தயமின் வழிப்பெறுதியான இச்சேர்மம் இயற்கையாக பாலில் கிடைக்கிறது. தயமின் மூலக்கூற்று கட்டமைப்பில் உள்ள எத்தனாலின் ஐதராக்சில் குழுவிற்குப் பதிலாக இங்கு பாசுபேட்டு பதிலீடு செய்யப்பட்டிருக்கும். தயமின் மோனோபாசுபேட்டு ஒரு வலிமையான காரமாகும்.
# இந்திய பொது சுகாதார நிறுவனம், காந்திநகர்

**இந்திய பொது சுகாதார நிறுவனம், காந்திநகர்** (*Indian Institute of Public Health, Gandhinagar*) இந்தியாவின் குசராத்து மாநிலம் காந்திநகரில் அமைந்துள்ள ஒரு தனியார் பல்கலைக்கழகமாகும். காந்திநகர் இந்திய பொது சுகாதார நிறுவனச் சட்டம் 2015 இன் அடிப்படையில் இந்த பல்கலைக்கழகம் 2015 ஆம் ஆண்டு இந்திய பொது சுகாதார அறக்கட்டளையால் நிறுவப்பட்டது. இந்தியாவில் நிறுவப்பட்டுள்ள ஐந்து இந்தியப் பொது சுகாதார நிறுவனங்களில் இதுவும் ஒன்றாகும். பல்கலைக்கழகத் தகுதி வழங்கப்பட்ட முதலாவது இந்தியப் பொது சுகாதார நிறுவனமும் காந்திநகர் இந்தியப் பொது சுகாதார நிறுவனமேயாகும். இப்பல்கலைக்கழகம் முழுமையாக பொது சுகாதாரத்தில் மட்டுமே கவனம் செலுத்துகிறது.
# இந்திய பொது சுகாதார நிறுவனம், காந்திநகர்

## வரலாறு

குசராத்து அரசாங்கமும் இந்திய பொது சுகாதார அறக்கட்டளையும் 2007 ஆம் ஆண்டில் இந்த நிறுவனத்தை நிறுவுவதற்கான புரிந்துணர்வு ஒப்பந்தத்தில் கையெழுத்திட்டன. 2008 ஆம் ஆண்டில் குசராத்து மாநிலத்தின் முதல்வராக இருந்த நரேந்திர மோடி அடிக்கல் நாட்டினார். 2008 ஆம் ஆண்டில் அகமதாபாத்தில் ஒரு தற்காலிக இடத்தில் நிறுவனம் செயல்படத் தொடங்கியது. 2015 ஆம் ஆண்டு காந்திநகரில் நிரந்தர வளாகம் திறக்கப்பட்டு நிறுவனத்திற்கு பல்கலைக்கழக தகுதியும் வழங்கப்பட்டது.
# ஜாகேஷ்வர் யாதவ்

**ஜாகேஷ்வர் யாதவ்** (*Jageshwar Yadav*) (பிறப்பு: சூலை 11, 1917) ஓர் இந்திய அரசியல்வாதி ஆவார். இந்திய கம்யூனிஸ்ட் கட்சியின் தலைவராக இருந்தார். இவர் 1967 முதல் 1971 வரை பண்டா மக்களவைத் தொகுதியைப் பிரதிநிதித்துவப்படுத்தினார்.  
யாதவ் முன்னர் இந்திய தேசிய காங்கிரசு கட்சியுடனும், பிரஜா சோசலிச கட்சியுடனும் தொடர்புடையவர்; 1942 ஆம் ஆண்டு வெள்ளையனே வெளியேறு இயக்கத்தில் பங்கேற்று இரண்டு ஆண்டுகள் உட்பட ஐந்து ஆண்டுகள் கடுங்காவல் சிறை தண்டனை அனுபவித்தார்; 1957ஆம் ஆண்டில் PSP தொடங்கிய உணவுப் போராட்டத்தில் பங்கேற்று 14 நாள்கள் சிறையில் அடைக்கப்பட்டார்.
# சந்திரசேகரன் குருசாமி

**சந்திரசேகரன் குருசாமி** என்பவர் கவிஞர், ஓவியர், எழுத்தாளர் மற்றும் சிற்பி என பன்முகம் கொண்டவர். இவரை ஓவியர் சந்ரு, சந்ரு மாஸ்டர் என்றும் அழைப்பார்கள். மதுரை உயர்நீதிமன்றத்தில் உள்ள மகாத்மா காந்தி சிலை, சென்னை உயர்நீதிமன்றத்தில் உள்ள அம்பேத்கர் சிலை, கல்பாக்கத்தில் உள்ள டாக்டர் ரமணா சிலை போன்ற தமிழகத்தின் பல இடங்களில் இவரது படைப்புகள் வைக்கப்படுள்ளன.  
இவர் விருதுநகர் மாவட்டத்தில் பிறந்தவர். சென்னை கவின்கலை கல்லூரியில் படித்தார்.
# சந்திரசேகரன் குருசாமி

## வாழ்க்கை வரலாறு

சந்திரசேகர் விருதுநகரில் குருசாமி- மாரியம்மாள் தம்பதிகளுக்கு 04 மே 1951 இல் மகனாகப் பிறந்தார்.
# சந்திரசேகரன் குருசாமி

## ஓவியப் பயிற்சிக் கல்லூரி

2015 இல் நெல்லையில் ஓவியப் பயிற்சிக் கல்லூரியை தொடங்கினார். இக்கல்லூரி நெல்லை மனோன்மணியம் சுந்தரனார் பல்கலைகழகத்துடன்ய இணைந்து செயல்படும் வகையில் உருவாக்கப்பட்டது. இக்கல்லூரி திரைப்பட எடிட்டர் பி. லெனின் அவர்களுடன் இணைந்து சந்ரு உருவாக்கியதாகும்.  
இக்கல்லூரியில் சிற்பக்கலை இரண்டாண்டு படிப்பாக உள்ளது. படிப்பை முடிக்கும் மாணவர்களுக்கு பல்கலைக்கழகத்தின் பட்டயச் சான்றிதழ் தரப்படுகிறது. சான்றிதழ் பெற்ற மாணவர்கள் கூடுதலாக படிக்க ஒரு ஆண்டு டிப்ளமோ படிப்பும் உள்ளது.
# சந்திரசேகரன் குருசாமி

## சிலை படைப்புகள்

சென்னை நகரின் சாலை ரவுண்டானாக்களில் வைக்க புலியாட்டம், சிலம்பாட்டம், கரகாட்டம், பொய்க்கால் குதிரை, மரப்பாச்சி, தெருக்கூத்து, தொழிலாளர் பிரட்சனை ஆகிய சிலைகள் செய்துள்ளார்.
# சந்திரசேகரன் குருசாமி

## சிலை படைப்புகள்

### சிலைகள்

- பகவதி மார்பளவு சிலை, உச்ச நீதிமன்ற நீதிபதி, சோகோ டிரஸ்ட் - மதுரை.
- மகாத்மா காந்தி முழு உருவச் சிலை - மதுரை உயர்நீதிமன்றத்தில் முழு படம்
- அயோத்திதாச பண்டிதரின் மார்பளவு சிலை - (சித்தா ஆராய்ச்சி மையம்)
- டாக்டர் ரமணன் மார்பளவு சிலை, கல்பாக்கம் அணு ஆராய்ச்சி மையம்
- அம்பேத்கர் முழு உருவம், உயர்நீதிமன்றம் மதுரை.
# சந்திரசேகரன் குருசாமி

## சிலை படைப்புகள்

### லெனின் சிலை

சந்ரு உருவாக்கிய லெனின் சிலை திருநெல்வேலியில் அமைக்கப்பட்டுள்ளது. திரிபுராவில் லெனின் சிலை உடைக்கப்பட்ட சம்பவத்தை கேட்டு வருத்தம் கொண்ட நண்பர்களுக்காக,. லெனின் சிலையை சந்ரு உருவாக்கினார். இச்சிலையை கண்டு நல்லகண்ணு, மார்க்சிஸ்ட் கம்யூனிஸ்ட் கட்சியின் அகில இந்திய பொதுச்செயலர் சீத்தாராம் யெச்சூரி போன்றோர் பாராட்டியுள்ளனர்.
# சந்திரசேகரன் குருசாமி

## புத்தகங்கள்

- செப்பாடி தப்பாடி - தற்கால கலை குறித்த விமர்சன புத்தகம்
- விண்வெளியில் - நிர்வாணத்தைப் பற்றிய வரைபடங்களைப் பற்றிய புத்தகம்
- சந்ருவின் கவிதை - கவிதை புத்தகம்
- ஓவியம் என்றொரு மேஜிக் - ஆராய்ச்சி ஆவணங்கள் மற்றும் கட்டுரைகள்
- அவன், இவன், வுவன் - சிறுகதைகள்
- தஞ்சை மாநாடு - புத்தகம் வெளியிடுவதற்கான ஆலோசகராக செயல்பட்டார்.  
சிறுகதைகள், கவிதைகள் புத்தங்களும், கலை மற்றும் பாரம்பரியம் குறித்தான ஆய்வு அறிக்கைகள் போன்றவற்றையும் எழுதியுள்ளார்.
# சந்திரசேகரன் குருசாமி

## விருதுகள்

- முதற்பரிசு - 1993 இல் தேசிய அளவிலானா விருது - சிறந்த மேடை வடிவமைப்பு - கலாமேளா
- இரண்டாம் பரிசு - 1996 இல் ஜப்பானில் சர்வதேச பனி சிற்ப திருவிழா
- சிறுகதை விருது - (என்.எல்.சி 2007) நெய்வேலி
- முதல் விருது - 1997 இல் கொழும்பில் தெற்காசிய சுற்றுலா மற்றும் வர்த்தக விழா
- தமிழ்நாட்டின் சிறந்த கலைஞர் 2008 (மக்கள் தொலைக்காட்சி)
# யாழ்ப்பாணம் மணிக்கூட்டுக் கோபுரம்

**யாழ்ப்பாணம் மணிக்கூட்டுக் கோபுரம்** (*Jaffna Clock Tower*) என்பது வட இலங்கையின் யாழ்ப்பாணம் நகரில் உள்ள ஒரு மணிக்கூட்டுக் கோபுரமாகும். இது நகரின் அடையாளங்களில் ஒன்றாகத் திகழ்கிறது. 1875இல் வேல்ஸ் இளவரசர் ஆல்பர்ட் எட்வர்ட் பிரித்தானிய இலங்கைக்கு வருகை புரிந்ததை நினைவுகூரும் வகையில் இது கட்டப்பட்டது.
# யாழ்ப்பாணம் மணிக்கூட்டுக் கோபுரம்

## வரலாறு

1875 இல் வேல்ஸ் இளவரசர் இலங்கைக்கு வருவார் என்று அறிவிக்கப்பட்டபோது, 'யாழ்ப்பாண இளவரசர் வரவேற்புக் குழு ' ஒன்று அமைக்கப்பட்டது. அவர்கள் 10,000 இலங்கை ரூபாயை நிதியாகத் திரட்டினர். 1875 திசம்பர் 1 அன்று கொழும்பு வந்த வேல்ஸ் இளவரசருக்கு வழங்க ஒரு வெள்ளி கலசத்தையும் நகைகளையும் வாங்க இந்த நிதி பயன்படுத்தப்பட்டது. நிதியின் மீதி இருப்பு ரூ. 6,000-ஐ ஒரு நிரந்தர நினைவுச் சின்னத்தைக் கட்டுவதற்கு பயன்படுத்தப்பட வேண்டும் எனவும் முடிவெடுக்கப்பட்டது. ஜூலை 1, 1880 அன்று யாழ்ப்பாணக் கச்சேரியில் நடைபெற்ற கூட்டத்தில், யாழ்ப்பாண எஸ்ப்ளேனேடில் ஒரு மணிக்கூட்டுக் கோபுரத்தை உருவாக்க இந்த நிதியைப் பயன்படுத்த முடிவு செய்யப்பட்டது. கோபுரத்தை கட்ட கூடுதலாக 4,000 ரூபாய் உள்ளூர் பங்களிப்பிலிருந்து திரட்டப்பட்டது. இந்த கோபுரத்தை அரசாங்க கட்டிடக் கலைஞர் *ஜே. ஜி. இசுமிதர்* என்பவர் வடிவமைத்தார். கடிகாரத்தை ஆளுநர் *ஜேம்ஸ் இலாங்டன்* நன்கொடையாக வழங்கினார். கடிகார மணி 1882 தேதியிட்டது.  
1980களின் பிற்பகுதியில் உள்நாட்டுப் போரினால் கோபுரம் மோசமாக சேதமடைந்தது. வேல்சு இளவரசர் சார்லசு 1998இல் இலங்கைக்கு வந்தபோது, கோபுரத்தை மீட்டெடுப்பதில் பிரிட்டன் சார்பில் நிதியுதவியை வழங்கினார். பிரிட்ட்டன் அரசு ஒரு மில்லியன் ரூபாயை நன்கொடையாக வழங்கியது. புதுப்பிக்கப்பட்ட கோபுரம் பிரித்தன் உயர் ஸ்தானிகர் லிண்டா டஃபீல்டால் 19 ஜூன் 2002 அன்று மீண்டும் திறந்து வந்தார்.
# கவுரி சங்கர் தத்தா

**கவுரி சங்கர் தத்தா** (Gouri Sankar Dutta) மேற்கு வங்க மாநிலத்தைச் சேர்ந்த இந்திய அரசியல்வாதி ஆவார். அவர் மேற்கு வங்க சட்டமன்றத்தில் உறுப்பினராக இருந்தார் . அகில இந்திய திரிணாமுல் காங்கிரசின் உறுப்பினராக தெகட்டா சட்டமன்றத் தொகுதியை பிரதிநிதித்துவப்படுத்தினார். 2021 மார்ச்சில், அவர் 2021 மேற்கு வங்காள சட்டமன்றத் தேர்தலுக்கான வாய்ப்பு மறுக்கப்பட்டதால் , பச்சு அன்சாடாவுடன் பாரதிய சனதா கட்சியில் சேர்ந்தார். அவர் 2821 ஏப்ரல் 28 அன்று COVID-19 தொற்றின் பாதிப்பால் இறந்தார்.
# கவுரி சங்கர் தத்தா

## கல்வி

தத்தா 1970 ஆம் ஆண்டில் கல்கத்தா பல்கலைக்கழகத்தில் இளங்கலை வணிகவியல் பட்டத்தில் தேர்ச்சி பெற்றார். இன்ஸ்டிடியூட் ஆப் சார்ட்டர்ட் அக்கவுன்டன்ட்ஸ் ஆஃப் இந்தியா நிறுவனத்தில் படிப்பையும் மேற்கொண்டார். ஆனால், தேர்வில் அவர் கலந்துகொள்ளவில்லை.
# கம்லா வர்மா

**கம்லா வர்மா** (Kamla Verma) (1928 - ஜூன் 8 2021) அரியானா சட்டமன்றத்தில் யமுனா நகர் சட்டமன்றத் தொகுதியிலிருந்து மூன்று முறை (1977-1981, 1987-1991 மற்றும் 1996-2000) சட்டமன்ற உறுப்பினராகத் தேர்ந்தெடுக்கப்பட்டு பணியாற்றிய ஒரு இந்திய அரசியல்வாதியாவார்.  
வர்மா குஜ்ரான்வாலாவில் (தற்போதைய பாகிஸ்தானின் பஞ்சாபில் ) பிறந்தார். அவர் ஆயுர்வேதத்தைப் படித்தார். அரசியலில் நுழைவதற்கு முன்பு ஆரிய சமாஜுடன் தொடர்பு கொண்டிருந்தார். அவர் பாரதிய ஜனதா கட்சியின் மாநிலப் பிரிவின் தலைவராகவும், முன்னதாக ஜனசங்கத்தின் தலைவராகவும் இருந்தார். "நெருக்கடி நிலையின்" போது வர்மா 19 மாதங்கள் சிறையில் அடைக்கப்பட்டார். தேவி லால் தலைமையிலான அமைச்சரவை அமைச்சராக பணியாற்றினார்.  
கொரோனா தொடர்புடைய மியூகோமிகோசிசு காரணமாக வர்மா 20 ஜூன் 2021 அன்று ஹரியானாவின் ஜகத்ரியில் உள்ள ஒரு தனியார் மருத்துவமனையில் இறந்தார்.
# ஆர். எஸ். சிவாஜி

**ஆர். எஸ். சிவாஜி** (26 அக்டோபர் 1956 – 2 செப்டம்பர் 2023)) என்பவர் இந்திய திரைப்பட நடிகராவார். குறிப்பாக இவர் தமிழ்த் திரைப்படங்களில் நடித்ததற்காக அறியப்படுகிறார். கமல்ஹாசன் மற்றும் ராஜ் கமல் பிலிம்ஸ் இன்டர்நேஷனல் சம்பந்தப்பட்ட படங்களில் இவர் மிகுதியாக நடித்துள்ளார். இவர் உதவி இயக்குநராகவும், ஒலி வடிவமைப்பாளராகவும், லைன் புரொடியூசராகவும் திரைப்படங்களில் பணியாற்றியுள்ளார்.
# ஆர். எஸ். சிவாஜி

## தொழில்

எல்லிஸ் ஆர். டங்கனின் *மீரா* (1945) உள்ளிட்ட படங்களில் பணியாற்றிய நடிகரும் தயாரிப்பாளருமான எம். ஆர். சந்தானத்தின் மகன்தான் ஆர். எஸ். சிவாஜி. இவரது சகோதரரான சந்தான பாரதியும் பிரபல நடிகரும், திரைப்பட இயக்குநரும் ஆவார், இவர் தமிழ்த் திரைப்படத் துறையில் பணியாற்றிவருகிறார்.  
சிவாஜி முதன்மையாக நகைச்சுவை வேடங்களில் நடித்துள்ளார். 1980 கள் மற்றும் 1990 களில் கமல்ஹாசனின் படங்களில் தவறாமல் நடித்தார். இவர் *சார்! நீங்க எங்கயோ போயிட்டீங்க* என்று *அபூர்வ சகோதரர்கள்* (1989) படத்தில் சனகராஜை பார்த்துப் பேசிய வசனம் புகழ்பெற்றது. பின்னர் பல தமிழ்த் திரைப்படங்களில் இந்த வசனத்தைக் கொண்டு கேலிசெய்யப்பட்டு வருகிறது. இவர் முறையே நயன்தாராவின் தந்தையாக *கோலமாவு கோகிலா* படத்திலும், விவேக்கின் உதவியாளராக *தாராள பிரபு* படங்களில் முக்கிய வேடங்களில் நடித்துள்ளார்.
# ஆர். எஸ். சிவாஜி

## குறிப்பிடத்தக்க திரைப்படவியல்

- *பன்னீர் புஷ்பங்கள் * (1981)
- *மதுமலர் * (1981)
- *வசந்தம் வரும் * (1981)
- *வடிவங்கள்* (1981)
- *மீண்டும் ஒரு காதல் கதை * (1983)
- *விக்ரம்* (1986)
- *சத்யா* (1988)
- *ஜீவா* (1988)
- *அபூர்வ சகோதரர்கள்* (1989)
- *மாப்பிள்ளை* (1989)
- *ஜகதேக வீரடு அதிலோக சுந்தரி* (1990; தெலுங்கு)
- *மைக்கேல் மதன காமராஜன்* (1990)
- *மௌனம் சம்மதம்* (1990)
- *மை டியர் மார்த்தாண்டன்* (1990)
- * எலி மை பிரண்ட்* (1990 ஆங்கலம்)
- *காவலுக்குக் கெட்டிக்காரன்* (1991)
- *தம்பிக்கு ஒரு பாட்டு* (1991)
- *குணா* (1991)
- *கலைஞன் (திரைப்படம்)* (1993)
- *ஆத்மா* (1993)
- *உடன் பிறப்பு (திரைப்படம்)* (1993)
- *மகளிர் மட்டும்* (1994)
- *வியட்நாம் காலனி* (1994)
- *பவித்ரா (திரைப்படம்)* (1994)
- *சின்ன வாத்தியார்* (1995)
- *பூவே உனக்காக* (1996)
- *கோபுர தீபம்* (1997)
- *தாலி புதுசு* (1997)
- *சாச்சி 420* (1997)
- *குட்டி* (2001)
- *லிட்டில் ஜான்* (2001)
- *பம்மல் கே. சம்பந்தம்* (2002)
- *என் மன வானில்* (2002)
- *வில்லன்* (2002)
- *அன்பே சிவம்* (2003)
- *குறும்பு (திரைப்படம்)* (2003)
- *ஆய்த எழுத்து (திரைப்படம்)* (2004)
- *எம். குமரன் சன் ஆஃப் மகாலட்சுமி* (2004)
- *ஒயிட் ரெயின்போ* (2005; Hindi)
- *பரமசிவன் (திரைப்படம்)* (2006)
- *குஸ்தி (2006 திரைப்படம்)* (2006)
- *ஜெயம் கொண்டான் (திரைப்படம்)* (2008)
- *உன்னைப்போல் ஒருவன்* (2009)
- *கண்டேன் காதலை* (2009)
- *தம்பிக்கு இந்த ஊரு * (2010)
- *மாஞ்சா வேலு * (2010)
- *மாலை பொழுதின் மயக்கத்திலே* (2012)
- *சொன்னா புரியாது* (2013)
- *சுட்ட கதை* (2013)
- *நவீன சரஸ்வதி சபதம்* (2013)
- *கல்யாண சமையல் சாதம்* (2013)
- *உறுமீன்* (2015)
- *ஜில்.ஜங்.ஜக்* (2016)
- *கணிதன் (திரைப்படம்)* (2016)
- *என்னுள் ஆயிரம்* (2016)
- *மீன் குழம்பும் மண் பானையும்* (2016)
- *8 தோட்டாக்கள்* (2017)
- *வனமகன் (திரைப்படம்)* (2017)
- *சங்கிலி புங்கிலி கதவத் தொற* (2017)
- *கோலமாவு கோகிலா* (2018)
- *பப்பி* (2019)
- *காட் ஃபாதர்* (2020)
- *தாராள பிரபு* (2020)
- *சூரரைப் போற்று (திரைப்படம்)* (2020)
- *மாறா* (2021)
- *பாரிஸ் ஜெயராஜ்* (2021)
- *வணக்கம் டா மாப்பிள்ளை* (2021)
- *தள்ளி போகாதே* (2021)
- *பயணிகள் கவனிக்கவும்* (2022)
- *கார்கி* (2022
# ஆர். எஸ். சிவாஜி

## குறிப்பிடத்தக்க திரைப்படவியல்

### தொலைக்காட்சி

- குலவிளக்கு
- எத்தனை கோணம் எத்தனை பார்வை
- அன்புள்ள சினேகிதியே
- மருதாணி
# ஆர். எஸ். சிவாஜி

## குறிப்பிடத்தக்க திரைப்படவியல்

### வலைத் தொடர்

| 2020 | *டைம் என்ன பாஸ்* | ரூம் ஜஹாம் | அமேசான் பிரைம் | } |
| --- | --- | --- | --- | --- |
# லிலிபெட் மவுண்ட்பேட்டன்-வின்சர்

**லிலிபெட் டயானா மவுண்ட்பேட்டன்-வின்சர்** (*Lilibet Diana Mountbatten-Windsor*, பிறப்பு: 4 சூன் 2021) இளவரசர் ஹாரி, சசெக்சு கோமகன், ரேச்சல் மேகன் மெர்கல் தம்பதியர்களுக்கு மகளாகப் பிறந்தார். இவர் ஐக்கிய இராச்சியத்தின் இரண்டாம் எலிசபெத்ன் பதினொராவது கொள்ளுப் பெயர்த்தியும், பிரித்தானிய சிம்மாசனத்திற்கு அடுத்தடுத்த வரி நிலையில் எட்டாவது இடத்தில் வருகிறார்.
# லிலிபெட் மவுண்ட்பேட்டன்-வின்சர்

## பிறப்பு மற்றும் குடும்பம்

லிலிபெட் மவுண்ட்பேட்டன்-வின்சர் அமெரிக்க ஐக்கிய நாட்டின் கலிபோர்னியா நகரில் உள்ள சாண்டா பார்பரா குடில் மருத்துவமனையில் ஜுன் மாதம் நான்காம் நாள் 2019 ஆம் ஆண்டு பகல் 11:40 (பசிபிக் நேர வலயம்) மணியளவில் பிறந்தார். இவருக்கு தந்தை வழி கொள்ளு பாட்டி இரண்டாம் எலிசபெத் அவர்களின் குடும்ப செல்லப் பெயரான லிலிபெட் மற்றும் தந்தை வழி பாட்டி இளவரசி டயானா அவர்களின் செல்லப் பெயரான லிலி என்பதை மனதில் கொண்டு அவரின் பெற்றோர்கள் பெயரை சூட்டினர்.
# ஏ. பி. சந்தானராஜ்

**ஏ. பி. சந்தானராஜ்** என்பவர் தமிழக ஓவியர்களுள் ஒருவராவார். ஆன்ட்ரூஸ் பீட்டர் சந்தானராஜ் என்பது முழு பெயர். கும்பகோணம் கவின்கலை கல்லூரி, சென்னை கவின்கலை கல்லூரி ஆகியவற்றில் முதல்வராக பணிசெய்துள்ளார். நவீன ஓவியங்களை வரைவதில் வல்லுநரான இவருக்கு தமிழக அரசு 1995 இல் கலைமாமணி விருது தந்துள்ளது.
# ஏ. பி. சந்தானராஜ்

## வாழ்க்கை வரலாறு

சந்தானராஜ் 1932 இல் திருவண்ணாமலையில் பிறந்தார். 1953 இல் சென்னை கவின்கலை கல்லூரியில் படித்து இளங்கலை பட்டம் பெற்றார்.1955 இல் முதுகலை பட்டம் பெற்றார். 1958 ஆம் ஆண்டு முதல் 1978 வரை சென்னை கவின் கலை கல்லூரியில் ஆசிரியராகப் பணியாற்றினார். 1978 இல் கும்பகோணம் கவின் கலைக்கல்லூரியில் முதல்வராக பணியாற்றினார். 1985 முதல் 1990 வரை சென்னை கவின்கலை கல்லூரியில் முதல்வராதப் பணியாற்றினார்.  
ஆதிமூலம், ஆர். பி. பாஸ்கரன், சி. டக்ளஸ், ஆர். எம். பழனியப்பன் ஆகியோர் சந்தானராஜின் சீடர்கள். 24 மே 2009 அன்று சந்தானராஜ் உடல்நலக்குறைவு காரணமாக சென்னையில் இறந்தார்.
# ஏ. பி. சந்தானராஜ்

## கண்காட்சிகள்

- தெற்கு கண்காட்சி, வின்யாசா கலைக்கூடம், சென்னை, டெல்லி & பெங்களூர் (2006);
- தி ஆர்ட் வித், கஸ்தூரி சீனிவாசன் ஆர்ட் கேலரி, கோயம்புத்தூர் (2005);
- பின்னோக்கி கண்காட்சி, சிஎம்சி கலைக்கூடம் (1990); புது தில்லி (1988)
- லலித் கலா அகாடமி ஏற்பாடு செய்த பிரேசில் முத்தரப்பு ஆணையராக நியமிக்கப்பட்டார்;
- காமன்வெல்த் கலை கண்காட்சி, லண்டன் (1967);
- மூன்று இந்திய ஓவியர்கள், பிரித்தானிய கவுன்சில், மெட்ராஸ் (1966)
# ஏ. பி. சந்தானராஜ்

## விருதுகள்

- கலா ரத்னா விருது, ஏஐஎப்ஏசிஎஸ், புது தில்லி (1997);
- கலைமாமணி விருது, தமிழக அரசு, மெட்ராஸ் (1995);
- கலாய் சம்மல் விருது, தமிழ்நாடு (1983);
- கேரள மாநில விருது (1978);
- மூத்த கலைஞர் விருது, ஏஐஎப்ஏசிஎஸ், புது தில்லி (1962);
- தங்கப் பதக்கம், இந்தியன் ஃபைன் ஆர்ட்ஸ் சொசைட்டி, கல்கத்தா (1958);
- தேசிய விருது, லலித் கலா அகாடமி, புது தில்லி (1957 & 1962);
- முதுகலை படிப்புக்கான இந்திய அரசு உதவித்தொகை (1954-6);
- தங்கப் பதக்கம், அரசு கலை மற்றும் கைவினைக் கல்லூரி, மெட்ராஸ் (1953)
# ஏ. பி. சந்தானராஜ்

## இவற்றையும் காண்க

- தஞ்சாவூர் ஓவியப் பாணி
- நீர்வர்ணம்
- ஓவியத்தின் வரலாறு
- இந்துக்களின் ஓவியக் கலை மரபு
- சித்தன்னவாசல்
# கிறிஸ்டி கோல்ட்ஃபஸ்

**கிறிஸ்டி கோல்ட்ஃபஸ்** (Christy Goldfuss) என்பவர் ஒர் அமெரிக்க அரசாங்க அதிகாரி ஆவார். சுற்றுச்சூழல் தரத்திற்கான குழுவில் 2015 முதல் 2017 வரை பராக் ஒபாமா அமெரிக்க அதிபராக இருந்த காலத்தில், அவரது நிர்வாகத்தின் கீழிருந்த தேசிய பூங்கா சேவையின் துணை இயக்குநராகப் பணியாற்றினார். அவர் இயற்கை வளங்கள் பற்றிய குழுவில் ஒரு நிருபராகவும், சட்டமன்ற ஊழியராகவும் பணியாற்றினார். ஒரு தாராளவாத சிந்தனைக் குழுவின் பொது நிலத் திட்டத்தின் தலைவராக இருந்தார்.  
பராக் ஒபாமாவின் அதிபர் பதவியின் முடிவைத் தொடர்ந்து, கோல்ட்ஃபஸ் மீண்டும் அமெரிக்க முன்னேற்றத்திற்கான மையத்தில் சேர்ந்தார். அவர் தேசிய உள்கட்டமைப்பு ஆலோசனைக் குழுவில் உறுப்பினராக உள்ளார்.
# பா. வெங்கடேசன்

**பா. வெங்கடேசன்** (*Ba. Venkatesan*) பா. வெ என அறியப்படும் இவர் ஒரு பிரபல தமிழ் எழுத்தாளரும், இலக்கிய விமர்சகருமாவார். இவரது பாகீரதியின் மதியம், தாண்டவராயன் கதை போன்றவை விமர்சனரீதியாக பாராட்டப்பெற்ற சிறந்த படைப்புகளாகும். தற்போது இவர் தமிழ்நாட்டில் உள்ள ஒசூரில் வசித்து வருகிறார்.
# பா. வெங்கடேசன்

## ஆரம்ப கால வாழ்க்கை

குழந்தைப் பருவத்தில் தனது பாட்டி சொல்லும் கதைகளைக் கேட்பதில் ஆர்வம் காட்டிய இவர் அக்கதைகளால் மிகவும் ஈர்க்கப்பட்டார். பத்து வயதில் தொடங்கிய கதை கேட்கும் பழக்கம் இவரது தந்தையின் உதவியினால் வாசிக்கும் பழக்கமாகியது. தந்தையின் அலுவலக நூலகத்திலிருந்து வழங்கிய அம்புலிமாமா என்னும் பத்திரிக்கை இவரது வாசிப்பு பழக்கம் அதிகரிக்க உதவியது. மறுபுறம் இவர் தனது பாட்டியிடம் கதை கேட்கவும் தவறவில்லை.  
பதினான்கு வயதில் பக்கத்து வீட்டு நண்பர்களில் ஒருவர் மதுரை பொது நூலகத்தை இவருக்கு அறிமுகப்படுத்தினார். நூலகர் வருவதற்கு முன்பே, நூலகத்தை அடைந்து அதன் நுழைவாயிலில் காத்திருப்பதும், நூலகம் மூடும் வரை நூலகத்திலேயே இருப்பதும் விடுமுறை நாட்களில் இவரது பொதுவான பழக்கமாக இருந்தது. சிலசந்தர்ப்பங்களில், இவரது அம்மா நூலகத்தில் இருக்கும் இவருக்கு பயந்து, நூலகர் உதவியுடனேயே இவரை உணவு அருந்துவதற்கு வீட்டிற்கு அழைத்து செல்வார். உணவு சாப்பிடுவதற்காக வீட்டிற்கு அம்மாவுடன் புறப்படுவதற்கு முன்பு, வேறொரு நாள் திரும்பும்போது இவர் படித்த அதே புத்தகத்தைப் பெறுவதற்காக நூலகரிடமிருந்து சத்தியத்தைப் பெற்றுக் கொள்வார்.  
இவரை பொறுத்தவரையில், எழுதும் பழக்கம் இந்த காலகட்டதில் தான் தொடங்கியது. இவர் தனது எழுத்து பயணத்தை தொடங்குவதற்கு முன்பு, முத்து காமிக்சு (லயன் காமிக்சு) வெளியிட்ட, வேதாள மாயாவின் காமிக் கீற்றுகளின் தமிழ் மொழிபெயர்ப்பினை அடிப்படையாகக் கொண்டு சில நகைச்சுவை கதைகளை எழுதினார். பின்னர் இவர் தமிழ்வாணனின் கதைகளைப் போன்றே சில கதைகள் எழுதினார்.  
கல்லூரியில் பயிலும்போது, பிரபல தமிழ் எழுத்தாளரான சுஜாதாவை பற்றி அறிந்ததற்கு பிறகே இவரது எழுத்தார்வம் அதிகரித்தது.
# பா. வெங்கடேசன்

## நூலியல்

### புதினங்கள்

- தாண்டவரயன் கதை
- பாகீரதியின் மதியம்
- வாராணசி
# பா. வெங்கடேசன்

## நூலியல்

### சிறப்புத் தொகுப்பு

- ராஜா மகள் (மழையின் குரல் தனிமை, ஆயிரம் சாரதா, நீல விதி உட்பட நான்கு புதினங்களும் அடங்கும்)
# பா. வெங்கடேசன்

## நூலியல்

### சிறுகதைத் தொகுப்பு

- ஒரிஜினல் நியூஸ் ரீல் சிறுகதைகள்
# பா. வெங்கடேசன்

## நூலியல்

### கட்டுரைகளின் தொகுப்பு

- உயிர்கள் நிலங்கள் பிரதிகள் மற்றும் பெண்கள்
- கதையும் புனைவும்
# தேப்பெருமாநல்லூர் நாக விசுவநாத சுவாமி கோவில்

அருள்மிகு ஶ்ரீ வேதாந்த நாயகி அம்மன் சமேத அருள்மிகு ஶ்ரீ நாக விஸ்வநாத சுவாமி ஆலயம் தமிழ்நாட்டின் தஞ்சாவூர் மாவட்டத்தில் உள்ள தேப்பெருமாநல்லூரில் அமைந்துள்ளது.
# தேப்பெருமாநல்லூர் நாக விசுவநாத சுவாமி கோவில்

## ஆலய அமைவிடம்

இந்த ஆலயம் கும்பகோணத்திற்கு கிழக்கே 6 கிலோமீட்டர் தொலைவிலும், திருநாகேஸ்வரத்திற்குவடக்கே 1.5 கிலோமீட்டர் தொலைவிலும் அமைந்துள்ளது. ஆலயத்தின் மூலவர் சன்னதி தேன் கலந்த சுண்ணாம்பு சுதையால் ஆனது. ஆலயம் கிழக்கு பக்க நுழைவாயில் கொண்டது.
# அலி காமெனி

**அயத்துல்லா சையத் அலி உசைனி காமெனி** (**Sayyid Ali Hosseini Khamenei**) ரூகொல்லா கொமெய்னிக்குப் பின்னர், இவர் 1989 முதல் ஈரானின் இரண்டாவது அதியுயர் தலைவராக உள்ளார். இவர் முன்னர் இரான் நாட்டின் அதிபராக 1981 முதல் 1989 முடிய பதவி வகித்தவர்.  
ஈரானை ஆண்ட பகலவி பேரரசர் முகம்மத் ரிசா ஷா பஹ்லவியை ஆட்சியிலிருந்து தூக்கி எறிய நடைபெற்ற போராட்டத்தின் போது, அலி காமெனி, 6 முறை கைது செய்யப்பட்டார். பின்னர் 3 ஆண்டுகளுக்கு ஈரானை விட்டு நாடு கடத்தப்பட்டார். 1979-இல் நடைபெற்ற ஈரானியப் புரட்சியின் முடிவில் முகம்மத் ரிசா ஷா பஹ்லவி ஈரான் நாட்டை விட்டு துரத்தப்பட்டார். ஈரானில் பகலவி வம்சத்தின் மன்னராட்சி ஒழிக்கப்பட்டு ஈரான் இசுலாமியக் குடியரசு நாடானது.  
1980களில் நடைபெற்ற ஈரான் - ஈராக் போரின் போது, அலி காமெனியின் கட்டுப்பாட்டில் ஈரானிய புரட்சிகர காவல் படை செயல்பட்டது.ரூகொல்லா கொமெய்னி ஈரான் நாட்டின் அதி உயர் அதிகாரம் படைத்த ஆன்மீக & அரசியல் தலைவராக இருக்கையில், அலி காமெனி 1981 முதல் 1989 முடிய ஈரான் நாட்டின் அதிபராக தேர்வு செய்யப்பட்டார். 3 சூன் 1989 அன்று ரூகொல்லா கொமெய்னி இறந்த பின்னர், 4 சூன் 1989 அன்று ஈரான் நாட்டின் அறிஞர்கள் மன்றம் கூடி, அலி கொமெனியை இரானின் அதி உயர் அதிகாரம் படைத்த ஆன்மீகம் மற்றும் அரசியல் பதவிக்கு தேர்வு செய்ததது. அலி காமெனி ஈரானின் முப்படைகளையும் கட்டளையிடும் தலைமைத் தலைவர் ஆவார். மேலும் அரசியல் மற்றும் நிர்வாகம், வெளியுறவுக் கொள்கை, தேசியத் திட்டங்கள் போன்றவற்றில் இறுதி முடிவு எடுக்கும் அதிகாரம் படைத்தவர் ஆவார்.  
ஈரானின் அதியுயர் ஆன்மீகம் மற்றும் அரசியல் தலைவர் எனும் முறையில் அலி காமெனி ஈரான் நாட்டு நிர்வாகம், நீதித்துறை, இராணுவம், செய்தித்தொடர்பு, ஊடகம் மற்றும் நாடாளுமன்றத்தை நேரடியாகவோ அல்லது மறைமுகவோ கட்டுப்படுத்தும் அதிகாரம் கொண்டவர்.
# அலி காமெனி

## இதனையும் காண்க

- ஈரானியப் புரட்சி
- ஈரானின் அதியுயர் தலைவர்
- ரூகொல்லா கொமெய்னி - முதலாவது ஈரானின் அதியுயர் தலைவர்
- ஈரானின் குடியரசுத் தலைவர்கள்
- அசன் ரவ்கானி
- மகுமூத் அகமதிநெச்சாத்
- இப்ராகிம் ரைசி
# சாக் கிராலி

**சாக் கிராலி (Zak Crawley)** (பிறப்பு: 3 பெப்ரவரி 1998) ஓர் இங்கிலாந்து துடுப்பாட வீரர் ஆவார். இவர் கென்ட் கவுண்டி துடுப்பாட்ட அணியில் விளையாடுகிறார். தென்கிழக்கு லண்டனில் உள்ள பிரோலேயில் பிறந்தார்.
# ரூபாடாய் பாடீல் நிலங்கேகர்

**பாட்டீல் ரூபாடாய் திலிபிராவ் நிலங்கேகர்** (பிறப்பு 4 ஜூன் 1957) இந்தியாவின் 14 வது மக்களவையில் உறுப்பினராக இருந்தார். மகாராஷ்டிராவின் லாத்தூர் தொகுதியிலிருந்து மக்களவைக்குத் தேர்ந்தெடுக்கப்பட்ட இவர் பாரதிய ஜனதா கட்சியின் உறுப்பினராக உள்ளார்.  
அவர் மகாராஷ்டிராவின் முன்னாள் முதல்வர் சிவாஜிராவ் பாட்டீல் நிலங்கேக்கரின் மருமகள் . மகாராஷ்டிராவில் தேவேந்திர பத்னாவிசு தலைமையிலான பாரதிய ஜனதா கட்சியின் அரசில் 2016 ஆம் ஆண்டில் அவரது மகன் சம்பாஜி பாட்டீல் நிலங்கேகர் அமைச்சராக நியமிக்கப்பட்டார்.
# சிக்கிம் பல்கலைக்கழகம்

**சிக்கிம் பல்கலைக்கழகம்** (*Sikkim University*) என்பது இந்திய நாடாளுமன்ற சட்டத்தின் கீழ் நிறுவப்பட்ட மத்தியப் பல்கலைக்கழகம் ஆகும். இது கேங்டாக்கில் உள்ளது. இந்த வளாகம் தெற்கு சிக்கிம் மாவட்டத்தின் யாங்காங்கில் கேங்டாக்கிலிருந்து சுமார் தொலைவில் உள்ளது. இதன் முதல் வேந்தர் மா. சா. சுவாமிநாதன்; முதல் துணைவேந்தர் மகேந்திர பி லாமா.  
2008ஆம் ஆண்டில் பல்கலைக்கழகம் சமூக அமைப்பு மற்றும் மானுடவியல் ஆகிய நான்கு துறைகளுடன் தொடங்கப்பட்டது. அமைதி மற்றும் மோதல் ஆய்வுகள் மற்றும் மேலாண்மை; சர்வதேச உறவுகள் / அரசியல்; மற்றும் நுண்ணுயிரியல் துறைகள் நிறுவப்பட்டன. இன வரலாறு, மலை ஆய்வுகள், எல்லை ஆய்வுகள் மற்றும் மலை இசை மற்றும் கலாச்சாரம் போன்ற பாடங்களை உள்ளடக்கிய தனித்துவமான மற்றும் மாநிலத்துடன் தொடர்புடைய பாரம்பரியமற்ற படிப்புகளுடன் மனிதநேயம், உடல் மற்றும் வாழ்க்கை அறிவியல் மற்றும் வனவியல் தொடர்பான பாரம்பரிய படிப்புகளைப் பல்கலைக்கழகம் வழங்குகிறது.  
சிக்கிம் மாநிலத்தில் உள்ள அனைத்து கல்லூரிகளும் இந்த பல்கலைக்கழகத்துடன் இணைக்கப்பட்டுள்ளன.
# சிக்கிம் பல்கலைக்கழகம்

## பள்ளிகள்

பல்கலைக்கழகத்தில் பின்வரும் பள்ளிகள், துறைகள் மற்றும் ஆய்வு மையங்கள் உள்ளன:  
- சமூகஅறிவியல் பள்ளி
- பொருளாதாரத் துறை
- வரலாற்றுத் துறை
- சட்டத் துறை
- சர்வதேச உறவுகள் துறை
- அரசியல் அறிவியல் துறை
- சமூகவியல் துறை
- அமைதி மற்றும் மோதல் ஆய்வுகள் மற்றும் மேலாண்மைத் துறை
- உயிரியல் பள்ளி
- தாவரவியல் துறை
- தோட்டக்கலைத் துறை
- நுண்ணுயிரியல் துறை
- விலங்கியல் துறை
- இயற்பியல் அறிவியல் பள்ளி
- வேதியியல் துறை
- கணினி பயன்பாடுகள் துறை
- புவியியல் துறை
- கணிதத் துறை
- இயற்பியல் துறை
- மொழி மற்றும் இலக்கியப் பள்ளி
- பூட்டியா துறை
- சீனத் துறை
- ஆங்கிலத் துறை
- இந்தி துறை
- லெப்சா துறை
- லிம்பு துறை
- நேபாளி துறை
- மனித அறிவியல் பள்ளி
- மானிடவியல் துறை
- புவியியல் துறை
- உளவியல் துறை
- தொழில்முறை ஆய்வுகள் பள்ளி
- வணிகத் துறை
- கல்வித்துறை
- மேலாண்மைத் துறை
- இசைத் துறை
- வெகுஜன தொடர்புத் துறை
- சுற்றுலாத் துறை
# சிக்கிம் பல்கலைக்கழகம்

## இணைவுபெற்ற கல்லூரிகள்

- தம்பர் சிங் கல்லூரி, 6வது மைல் சம்தூர், தடோங், கிழக்கு சிக்கிம்
- அரசுக் கல்லூரி, ரெனாக் கிழக்கு சிக்கிம்
- அரசு தொழிற்கல்வி கல்லூரி, டென்டாம், மேற்கு சிக்கிம்
- நம்ச்சி அரசு கல்லூரி, தெற்கு சிக்கிம்
- நர் பகதூர் பண்டாரி அரசுக் கல்லூரி, தடோங், கிழக்கு சிக்கிம்
- சிக்கிம் அரசுக் சட்டக் கல்லூரி புர்டுக், கிழக்கு சிக்கிம்
- சிக்கிம் அரசுக் கல்லூரி புர்டுக், கிழக்கு சிக்கிம்
- சிக்கிம் அரசுக் கல்லூரி, கியால்ஷிங், மேற்கு சிக்கிம்
- சிக்கிம் அரசுக் அறிவியல் கல்லூரி, சகுங், மேற்கு சிக்கிம்
- கர்கமயா கல்வியியல் கல்லூரி
- இலயோலா கல்வியியல் கல்லூரி
- சிக்கிம் அரசு கல்வியியல் கல்லூரி
- அரசு மருந்தியல் கல்லூரி
- இமயமலை மருந்தியல் நிறுவனம், மஜிதர், கிழக்கு சிக்கிம்
- அரசு செவிலியர் கல்லூரி, சிக்கிம்
- நமிகல் திபெத்திய நிறுவனம்
- அறிவியல் மற்றும் தொழில்நுட்ப நிறுவனம்
# காமதேனு பல்கலைக்கழகம்

**காமதேனு பல்கலைக்கழகம்** (*Kamdhenu University*) என்பது இந்தியாவின் குஜராத்தின் காந்திநகரில் அமைந்துள்ள விவசாய பல்கலைக்கழகமாகும். இது அரசு சார்ந்த நிறுவனமாகும். இது குஜராத் அரசின் 2009ஆம் ஆண்டு காமதேனு பல்கலைக்கழக சட்டத்தால் நிறுவப்பட்டது. இது பால் பண்ணை அறிவியலில் கவனம் செலுத்துகிறது.
# காமதேனு பல்கலைக்கழகம்

## வரலாறு

1984ஆம் ஆண்டு குசராத்தில் கால்நடை பல்கலைக்கழகம் ஒன்றைப் பால் பொருட்கள் உற்பத்தியினை முன்னிலைப்படுத்தி நிறுவுவதற்கான முன்மொழிவினை, வர்கீஸ் குரியன் குசராத் வேளாண் பல்கலைக்கழக துணைவேந்தராக பணியாற்றியபோது முடிவு செய்யப்பட்டது. ஆனால் இவர் துணைவேந்தர் பதவியை ராஜினாமா செய்தபோது அந்த திட்டம் கைவிடப்பட்டது. பின்னர் இரண்டாவது முறையாகக் குஜராத் அரசு 1996-97ஆண்டில் எடுத்த நடவடிக்கையில் எவ்வித முன்னேற்றமும் ஏற்படவில்லை. ஆனால் குஜராத் முதல்வராக நரேந்திர மோதி பதவிவகித்தபோது அவரின் ஆதரவோடு 2009ஆம் ஆண்டு காமதேனு பல்கலைக்கழக சட்டம் மூலம் இந்த பல்கலைக்கழகம் நிறுவப்பட்டது. எம். சி. வர்சனேயா இதன் முதல் துணைவேந்தராக 2014ல் நியமிக்கப்பட்டபோது தான், பல்கலைக்கழகம் முறைப்படிச் செயல்படத் தொடங்கியது.  
இப்பல்கலைக்கழகம் கால்நடை மற்றும் விலங்கு அறிவியலில் கவனம் செலுத்துவதற்காக உருவாக்கப்பட்டபோது, இரண்டு கல்லூரிகள் மட்டுமே இதன் கீழ் செயல்பட்டன. இரண்டுமே பால் பண்ணை அறிவியல் தொடர்பான கல்லூரிகளாகும். 2017ஆம் ஆண்டில், இது கால்நடை மற்றும் மீன்வள அறிவியல் கல்லூரிகளை மாநிலத்தின் பிற பல்கலைக்கழகங்களிலிருந்து மாற்றுவதற்கான முறையான கோரிக்கைகளுக்கு வழிவகுத்தது. இந்திய வேளாண் ஆராய்ச்சி குழுமம் (ஐ.சி.ஏ.ஆர்) அங்கீகாரத்தைப் பெறுவதற்கும் இந்த நடவடிக்கை அவசியமாக இருந்தது. இருப்பினும், இந்த கோரிக்கைக்கு மற்ற பல்கலைக்கழக துணைவேந்தர்கள் கடும் எதிர்ப்பினைத் தெரிவித்தனர். இது பல்கலைக்கழகத்தைக் கலைப்பதற்கான பரிந்துரைக்கும் வழிவகுத்தது. 2018ஆம் ஆண்டில் என்.எச்.செலவாலா பல்கலைக்கழகத்தின் துணைவேந்தராக பதவியேற்றபின் செப்டம்பர் 2020இல் 11 கல்லூரிகளைப் பல்கலைக்கழகத்திற்கு மாற்றுவதற்கான மசோதா நிறைவேற்றப்பட்டது.